SYKE BARN

-SKAL IKKE I BARNEHAGEN



**Retningslinjer for barn/foreldre og personalet**

**i Ljøstadsaga barnehage.**

Oppdatert september 2024

**FOKUS; ”BARNETS BESTE”**

**Hovedregelen vår er at alle barn i barnehagen skal ha en god allmenntilstand. De skal ha utbytte av oppholdet – og kunne delta i aktiviteter ute og inne ☺.**

**Har derimot barnet nedsatt allmenntilstand, dårlig matlyst, er slapp osv - har barnet det best hjemme…**

* Barnehagen er et sted der smitte finnes, og det vil alltid være slik at noen får ALT – mens andre nesten blir ”imune” …
* Foreldrene kjenner barnet sitt best, og ser når det ikke er i form. Men, noen regler er greit å forholde seg til – hvis du lurer på om barnet er frisk nok eller ikke …
* Personalet ringer dersom barnet blir sykt i løpet av barnehagedagen. Da er det vurdert slik at barnet har best av å være hjemme i fred og ro – og bør hentes med det samme.

## ØYEBETENNELSE

* Stor risiko for smitte
* Barnet kan få det flere ganger
* **Barnet kan i barnehagen, men ved kraftig utbrudd kan det være lurt å starte med behandling først. Ikke alle trenger antibiotika (f.eks. kun vann eller jojobaolje)**
* **Ved kraftig øyekatarr med rikelig pussdannelse bør barna holdes hjemme inntil pussdannelsen avtar – dette for å unngå smitte.**

## ØREBETENNELSE

* Smitter ikke
* Barnet kan få det flere ganger
* **Allmenntilstanden avgjør når barnet kan være i barnehagen. Barnet må kunne delta i aktivitetene som skjer i barnehagen.**

## FORKJØLTE BARN

* Allmenntilstanden avgjør. Må være feberfri.

## HALSBETENNELSE

* Allmenntilstanden avgjør.
* **Hvis barnet har en bakteriell halsbetennelse bør barnet holdes hjemme inntil to dagen etter at behandling er igangsatt.**

## VANNKOPPER

* Inkubasjonstid; vanligvis 14 dager
* Smittefaren opphører når utslettet er tørket inn.
* Barnet får vannkopper kun en gang.
* **Barnet kan i bhg når utslettet har begynt å tørke inn - og allmenntilstanden er fin igjen.**

## 4. BARNESYKDOM (TREDAGERSFEBER)

* Inkubasjonstid 5-15 dager
* Smittefaren er liten
* **Barnet kan i bhg. hvis god allmenntilstand, uavhengig av utslett.**

## 5. BARNESYKDOM

* Smittefaren er liten
* **Barnet kan gå i bhg. hvis god allmenntilstand, uavhengig av utslett.**

## KIKHOSTE

* Her må det avtales med lege i hvert enkelt tilfelle (smitteverntiltak)
* **Kan vanligvis tilbake i barnehagen når allmenntilstanden tilsier det.**

## SKARLAGENSFEBER

* Inkubasjonstid 2 – 4 dager.
* Smittefaren er ganske stor
* Barnet får skarlagensfeber sjeldent flere ganger.
* **Barnet kan i barnehagen ett døgn etter behandlingen er igangsatt hvis allmenntilstanden er god.**

## BRENNKOPPER

* Inkubasjonstid 1 – 3 dager
* Smittefaren er ganske stor
* Barnet kan få det flere ganger
* Behandling; lokalbehandling med salve
* **Hvis utslettet kan tildekkes kan barnet i barnehagen. Ved større utbrudd, må sårene være tørre og i god tilheling.**

## DIARE / OPPKAST

*(Definisjon på diare; 3 eller flere flytende avføringer pr døgn)*

* Inkubasjonstid 0 – 3 dager
* Smittefaren er ganske stor

Gjentatte lange dobesøk er også best å gjøre hjemme …

**Barnet bør ikke i barnehagen før 48 timer er gått etter siste oppkast/diarerunde – dette for å hindre større utbrudd.**

## LUS

* Smitter oftest direkte fra hode til hode, men også gjennom felles bruk av kam, skjerf, lue.
* Symptomer; kløe (opptrer 1-3 mnd. etter smitte)
* Behandling; Etter påvisning av lus; bruk lusemiddel (Shampo, liniment) Kontakt helsesøster, apotek for å få vite hvilke middel som for tiden virker på lusene. Følg bruksanvisningen til gjeldende middel nøye.
* Kun de som har påvist lus, skal behandles.
* Barn kan gå i barnehagen dagen etter at behandlingen er igangsatt.

## VIKTIG:

**Blir barnet satt på en antibiotikakur, er det viktig at hele kuren blir tatt.**

Sykdommer som meslinger, kusma, røde hunder, kikkoste regnes som barnesykdommer. De aller fleste er vaksinert mot disse og derfor er dette sykdommer som sjelden oppstår.

